paragraph_text: Povjerenstvo djeluje u stalnom sastavu od devetero članova. Članovi DIP-a su predsjednik Povjerenstva, četiri potpredsjednika i četiri člana Povjerenstva. Predsjednik Povjerenstva je predsjednik Vrhovnog suda Republike Hrvatske po položaju. Na prijedlog predsjednika Vrhovnog suda, opća sjednica Vrhovnog suda Republike Hrvatske bira dva potpredsjednika iz reda sudaca tog suda.